ખાણ ખનિજ અધિકારી જે.એચ. પટેલે જણાવ્યુ કે,સાબરમતી નદીમાંથી સરોલી ગામ નજીક અને ખેડબ્રહ્મા તાલુકાના કાલ્લેકા ગામ નજીક ડ્રોન ઉડાડી તપાસનો પ્રયાસ કરવા દરમિયાન રેતી ચોરી કરતા ત્રણ ટ્રેક્ટર ઝડપી પાડવામાં આવ્યા હતા. મહેસાણાનો પણ ચાર્જ સંભાળતા જે.એમ. પટેલે જણાવ્યુ કે,મહેસાણા જિલ્લામાં પણ એક હીટાચી સીઝ કરી રૂ. 31 લાખનો દંડ કરવામાં આવ્યો છે. ચોમાસાની સિઝન બાદ વાતાવરણ ચોખ્ખુ થતા ડ્રોનના ઉપયોગનો વ્યાપ વધારવામાં આવનાર હોવાનુ તેમણે ઉમેર્યુ હતું.